wannaphong/clean_thaiwikipedia huggingface dataset:
# เซียวซูเฟย
เซียวซูเฟย (? – 6 พฤศจิกายน 1198) พระมเหสีเอกในตำแหน่ง เซียวซูเฟย (蕭淑妃) พระมเหสีเอกใน จักรพรรดิถังเกาจง (หลี่จื้อ) จักรพรรดิรัชกาลที่ 3 แห่ง ราชวงศ์ถัง พระองค์เป็นที่โปรดปรานขององค์จักรพรรดิมากโดยมีพระราชโอรส 1 พระองค์และพระราชธิดา 2 พระองค์

พระองค์มีพระประวัติน้อยมากแต่สันนิษฐานว่าได้เข้ามาถวายตัวเป็นบาทบริจาริกาตั้งแต่รัชสมัย จักรพรรดิถังไท่จง จักรพรรดิองค์ที่ 2 พระราชบิดาของจักรพรรดิเกาจงครั้งองค์จักรพรรดิเกาจงยังคงเป็นองค์ชายรัชทายาทโดยพระองค์มีพระประสูติกาลพระโอรสองค์แรกคือองค์ชาย หลี่ซู่เจี๋ย เมื่อ พ.ศ. 1188 หรือก่อนที่องค์ชายรัชทายาทจะขึ้นสืบราชบัลลังก์ใน พ.ศ. 1192 ต่อมาจักรพรรดิเกาจงได้แต่งตั้งให้บาทบริจาริกาแซ่เซียวเป็นพระมเหสีซู่เฟยซึ่งเป็นพระมเหสีเอก

ต่อมา จักรพรรดินีหวัง จักรพรรดินีในจักรพรรดิเกาจงได้วางแผนให้องค์จักรพรรดิรับ อู่เม่ยเหนียง อดีตพระสนมในจักรพรรดิไท่จงซึ่งจักรพรรดิเกาจงเคยมีสัมพันธ์มาก่อนตั้งแต่เป็นองค์ชายรัชทายาทซึ่งต่อมาคือจักรพรรดินี บูเช็กเทียน เข้ามาเป็นพระมเหสีเอกเพื่อหวังจะให้จักรพรรดิเกาจงลืมเซียวซูเฟยและจะได้กำจัดพระสนมอู่ไปพร้อมกับเซียวซูเฟยแต่ในท้ายที่สุดจักรพรรดินีหวังและพระมดหสีเซียวก็ถูกพระสนมอู่วางแผนใส่ร้ายจนถูกปลดเป็นสามัญชนและประทานยาพิษจนสิ้นพระชนม์เมื่อ พ.ศ. 1198
# พันธุ์นรกผ่าตะวัน
พันธุ์นรกผ่าตะวัน  เป็นภาพยนตร์แอคชั่นสัญชาติอเมริกา สร้างขึ้นเมื่อปี ค.ศ. 1999 กำกับโดย สก๊อตต์ สปิเกล นำแสดงโดย โรเบิร์ต แพทริค, โบ ฮอบกินส์ ภาพยนตร์เรื่องนี้เป็นภาพยนตร์ภาคสองของภาพยนตร์ไตรภาคฟรอมดัสค์ทิวดอว์น ต่อจาก ผ่านรกทะลุตะวัน ภาพยนตร์เรื่องนี้มีภาคต่อคือ เขี้ยวนรกดับตะวัน

เนื้อเรื่องย่อ
เนื้อเรื่องกล่าวถึงห้าอาชญากร นำทีมโดย บั๊ก รวมตัวกันวางแผนปล้นธนาคารในเม็กซิโก ในระหว่างทางไปจุดนัดพบ เกิดเหตุไม่คาดฝันให้ต้องแวะเข้าไปพักในบาร์แปลกประหลาด หนึ่งในกลุ่มโจรถูกค้างคาวผีที่บินมาจากบาร์กัดเข้า เลยกลายเป็นแวมไพร์ และนั่นจะกลายเป็นฝันร้ายที่รอคอยอาชญากรนอกกฎหมาย และเจ้าหน้าที่ที่จะตามมา เขาจะต้องเลือกว่า ชีวิต กับ เงิน เขาจะเลือกอะไร

นักแสดงนำ
 โรเบิร์ต แพททริค รับบท บั๊ก
 โบ ฮอบกินส์ รับบท เชอร์รีฟ โอติส ลัวว์สัน
 ดวล เวทท์เทเกอร์ รับบท ลูเธอร์
 มูส วัตสัน รับบท ซี. ดับบลิว. ไนล์ส
 แบรตต์ ฮาเรลสัน รับบท เบต ร็อบ
 เรย์มอน ครูซ รับบท เจซุส เดเว็น

 แหล่งข้อมูลอื่น
# ซูแปร์โกปปาอีตาเลียนา 2017
ซูแปร์โกปปาอีตาเลียนา ฤดูกาล 2017 เป็นครั้งที่ 30 ของ ซูแปร์โกปปาอีตาเลียนา, อิตาเลียนฟุตบอลซูเปอร์คัพ. นัดนี้จะลงเล่นในวันที่ 13 สิงหาคม ค.ศ. 2017 ที่กรุง โรม, ประเทศอิตาลี. ประกอบกับ ยูเวนตุส ชนะเลิศทั้งสองรายการทั้งแชมป์ เซเรียอา ฤดูกาล 2016–17 และ โกปปาอีตาเลีย ฤดูกาล 2016–17, เกมนี้เป็นการลงสนามระหว่าง ยูเวนตุส และทีมรองชนะเลิศโกปปาอิตาเลีย ฤดูกาล 2016–17, ลาซีโอ. ลาซีโอเอาชนะนัดนี้ไปได้ 3–2 และครองแชมป์ซูแปร์โกปปาของพวกเขาได้เป็นสมัยที่สี่.

นัด

รายละเอียด

 GK 1  จันลุยจี บุฟฟอน (c)  RB 15 อันเดรอา บาร์ซาญีCB 4 เมดี เบนาตียา   CB 3  จอร์โจ กีเอลลีนีLB 12 อเล็กซ์ ซังดรู  CM 6  ซามี เคดีราCM 5  มีราเลม เพียนิช  RW 7  ควน กวาดราโด   AM 10 เปาโล ดีบาลาLW 17 มารีออ มันจูคิช    CF 9  กอนซาโล อีกวาอิน  ตัวสำรอง:GK 16 คาร์โล ปินโซโญGK 23 วอยแชค ชแชนส์นือDF 2 มัตเตีย เด ชีโญ   DF 24 ดานีเอเล รูกานีDF 26 สเตฟาน ลิชต์สไตเนอร์MF 8 เคลาดีโอ มาร์คีซีโอMF 27 สเตฟาโน สตูราโรMF 30 โรดริกู เบนตานคูร์FW 11 โดกลัส กอสตา   FW 33 เฟเดรีโก แบร์นาร์เดสกี   FW 34  โมยเซ เคอันผู้จัดการทีม: มัสซีมีเลียโน อัลเลกรี300px GK 1  โทมัส สตราโคชาCB 13 วัลเลซCB 3  สเตฟัน เดอ ไฟรCB 26 ชเตฟัน ราดู DM 6  ลูกัส เลย์วา    RW 8  ดูชัน บัสตา   CM 16 มาร์โก ปาโรโล  CM 18 หลุยส์ อัลแบร์โตLW 19 เซนาด ลูลิช (c)    CF 21 เซอร์แกจ์ มิลินคอวิช-ซาวิชCF 17 ชีโร อิมโมบีเล   ตัวสำรอง:GK 23  กุยโด กูเอร์รีเอรีGK 55 อีวาน วาร์กิชDF 2  เวสลีย์ โฮเอ็ดต์DF 4 ปาตริคDF 5 ยอร์ดัน ลูกากู   DF 27 ลูอีซ ฟีลีปีMF 10 ฟีลีปี อังเดร์ซงMF 88 ดาวิเด ดี เจนนาโรMF 96 อาเลสซันโดร มูร์เกีย   FW 20 เฟลิเป ไซเซโดFW 29 ซิโมเน ปาลอมบีFW 77  อาดัม มารูชิช   ผู้จัดการทีม: ซิโมเน อินซากี

ผู้ช่วยผู้ตัดสิน:
ฟิลิปโป เมลี
อันเดรอา กริสโป
ผู้ตัดสินที่สี่:
มีชาเอล ฟับบรี
ผู้ช่วยผู้ตัดสินเพิ่มเติม:
มัสซีมีเลียโน ไอร์ราตี
อันโตนีโอ ดามาโตกฏ-กติกา:
90 นาที.
30 นาทีของการต่อเวลาพิเศษในกรณีที่จำเป็น
การดวลลูกโทษตัดสิน ในกรณีที่ผลการแข่งขันยังคงเท่ากัน
ผู้เล่นสำรองเจ็ดคน, แต่สามารถใช้เปลี่ยนตัวได้เพียงสามคน

ดูเพิ่ม
 เซเรียอา ฤดูกาล 2016–17
 โกปปาอีตาเลีย ฤดูกาล 2016–17
# ครุยเซอร์เวทคลาสสิก
ครุยเซอร์เวทคลาสสิก  ชื่อเดิมคือ Global Cruiserweight Series เป็นรายการทัวร์นาเม้นท์ซีรีส์มวยปล้ำอาชีพ ทางช่องWWE Network จัดโดย WWE โดยผู้เข้าแข่งขันจะต้องมีน้ำหนักที่ 205 ปอนด์ หรือน้อยกว่านั้น เพื่อหาแชมป์ Cruiserweight Champion คนแรก โดยผู้เข้าแข่งขันได้มาจากหลายสมาคมอิสระ รวมสมาคมที่รู้จักกันดี เช่น Revolution Pro Wrestling, Progress Wrestling, และEvolve โดยมีนักมวยปล้ำหลายคนทั่วโลกทีเข้าร่วมการแข่งขัน 32 คน จัดขึ้นในวันที่ 23 มิถุนายน, 13 กรกฎาคม, 26 สิงหาคม, และ14 กันยายน 2016 โดยผู้ชนะคือ TJ Perkins.

แมทช์คัดเลือก
 Progress Wrestling Chapter 29 - 24 เมษายน (Electric Ballroom - Camden Town, London)

 Revolution Pro Wrestling Live at the Cockpit 8 - 1 พฤษภาคม (Cockpit Theatre - Marylebone, London) 

 Evolve 61 - 7 พฤษภาคม (La Boom - Woodside, Queens, New York)

 American Combat Wrestling The Tradition Continues! - 28 พฤษภาคม (All Sports Arena - New Port Richey, Florida)

 Evolve 63 - 11 มิถุนายน (Downtown Recreation Complex - Orlando, Florida)

ผู้เข้าร่วมแข่งขัน
นักมวยปล้ำประเทศที่เป็นตัวแทนนำ้หนัก (ปอนด์)(สูงสุด. 205) Japan156 Chile205 United States147 Iran180 United States157 United States200 France199 Germany160 Australia193 United States193 Italy203Gran Metalik Mexico175 India159 India144 Hong Kong /  155 England /  United Kingdom167 Hong Kong /  China154 United States170 United States156 Japan189Lince Dorado Puerto Rico /  United States168This competitor is a replacement for another participant who was taken out of the tournament Pakistan182 Scotland /  United Kingdom Israel178 Mexico178 United States165 American Samoa /  United States191 Philippines167 Japan189 United States195 United States196 Canada193 England /  United Kingdom181

การสลับ
ในกรณีที่ผู้เข้าร่วมอย่างเป็นทางการได้รับบาดเจ็บหรือไม่ได้ทำให้น้ำหนักเกิน 205 ปอนด์พวกเขาจะถูกแทนที่โดยผู้เข้าร่วมรายใดรายหนึ่งต่อไปนี้:
นักมวยปล้ำประเทศที่เป็นตัวแทนนำ้หนัก (ปอนด์)(สูงสุด. 205) United States182 United States184 Puerto Rico /  United States182 United States197 Turkey155

แทนที่
ผู้เข้าร่วมเหล่านี้ถูกนำออกจากการแข่งขันด้วยเหตุผลบางประการและถูกแทนที่ด้วยคู่แข่งรายอื่น
นักมวยปล้ำประเทศที่เป็นตัวแทนนำ้หนัก (ปอนด์)(สูงสุด. 205)ความคืบหน้าในการแข่งขันReasonReplacing wrestler Brazil167Replaced before the official start of the tournamentVisa issues Mustafa Ali

ผลการปล้ำ
รอบทัวร์นาเมนท์

The following time limits were in place:
 รอบแรก: 20 นาที
 รอบที่ 2: 20 นาที
 รอบคัดเลือกสุดท้าย: 30 นาที
 รอบรองชนะ: 30 นาที
 รอบชิงชนะ: 60 นาที

 รอบสุดท้าย

ดูเพิ่ม

 รายชื่อรายการของดับเบิลยูดับเบิลยูอี เน็ตเวิร์ค
 ดับเบิลยูดับเบิลยูอีครุยเซอร์เวทแชมเปียนชิป
 ดับเบิลยูดับเบิลยูอี ทูโอไฟว์ ไลว์ฟ
 Mae Young Classic
# เขี้ยวนรกดับตะวัน
เขี้ยวนรกดับตะวัน  เป็นภาพยนตร์แอคชั่นสัญชาติอเมริกา สร้างขึ้นเมื่อปี ค.ศ. 2000 กำกับโดย สก๊อตต์ สปิเกล นำแสดงโดย โรเบิร์ต แพทริค, โบ ฮอบกินส์ ภาพยนตร์เรื่องนี้เป็นภาพยนตร์ภาคสาม และเป็นภาคสุดท้ายของภาพยนตร์ไตรภาคฟรอมดัสค์ทิวดอว์น ต่อจาก ผ่านรกทะลุตะวัน และ พันธุ์นรกผ่าตะวัน

เนื้อเรื่องย่อ
ย้อนหลังกลับไปสู่ปี ค.ศ. 1913 เพื่อบอกเล่าถึงสาวสวยนางหนึ่ง กับการจ่ายค่าธรรมเนียมนอกกฎหมายในเมืองเล็กๆ แห่งหนึ่งกลางทะเลทราย เพื่อที่จะได้รอดพ้นจากโทษแขวนคอ และเมื่อราตรีกาลแห่งความน่าสะพรึงกลัวมาถึง พวกเขาได้มารวมตัวกันในโรงแรมอันเงียบงันแห่งหนึ่ง เพื่อที่จะพบกับสิ่งที่ไม่คาดฝัน ว่าจะเกิดขึ้น ซึ่งได้เปลี่ยนชีวิตนี้ของเธอไปซั่วนิรันดร์

นักแสดงนำ
 มาร์โค ลีโอนาร์ดี รับบท แมดริด
 ไมเคิล ปาร์คส รับบท เบียคส์
 อรา เคลี่ เอสเมอร์ราลด้า
 โซเนียร์ บากร้า รับบท บิคซตร้า
 รีเบกก้า เกเฮิร์ต รับบท แมรี่
 นิวลี่ ออเรนโด โจนส์ รับบท อีซร่า ทรายเลอร์
 เทอมูรา เมอร์ริสัน รับบท เดอะ แฮงค์แมน
# จักรพรรดินีจ่างซุน
จักรพรรดินีจ่างซุน (, พระนามเดิมไม่ปรากฏ, 601 – 28 กรกฎาคม 636) ต่อมาได้รับการสถาปนาเป็น จักรพรรดิเหวินเต๋อชุนเฉิง (文德順聖皇后) หรือพระนามเรียกแบบย่อว่า จักรพรรดินีเหวินเต๋อ (文德皇后) เป็นจักรพรรดินีแห่งราชวงศ์ถัง พระนางเป็นจักรพรรดินีของจักรพรรดิถังไท่จงและเป็นพระราชมารดาของจักรพรรดิถังเกาจง พระนางได้รับการศึกษาอย่างดี และบรรพบุรุษของพระนางเป็นคนเชื้อสายเซียนเปย์ สกุลเดิมของพวกเขาคือทัวป๋าต่อมาเปลี่ยนเป็นจ่างซุน ในระหว่างดำรงตำแหน่งจักรพรรดินี พระนางทำหน้าที่เป็นผู้ช่วยและที่ปรึกษาที่ซื่อสัตย์ของจักรพรรดิไท่จง ผู้เป็นพระสวามี

พระองค์มีพระเชษฐาที่สำคัญคนหนึ่งคือ จ่างซุน อู๋จี้ ซึ่งเป็นกำลังสำคัญในการโค่น ราชวงศ์สุย สถาปนาราชวงศ์ถังและเชิญ หลี่หยวน ขึ้นเป็น จักรพรรดิถังเกาจู่ ร่วมกับองค์ชาย หลี่ซื่อหมิน พระโอรสองค์รองของจักรพรรดิเกาจู่

ภายหลัง เหตุการณ์ที่ประตูเสฺวียนอู่ เมื่อ พ.ศ. 1169 จักรพรรดิถังเกาจู่ได้สละราชบัลลังก์ให้กับองค์ชายหลี่ซื่อหมินที่รัชทายาทขึ้นสืบราชบัลลังก์เป็นจักรพรรดิไท่จงใน พ.ศ. 1171 พระองค์ได้สถาปนาองค์หญิงรัชทายาทจางซุนขึ้นเป็นจักรพรรดินีแต่จักรพรรดินีจางซุนก็สิ้นพระชนม์อย่างกระทันหันเมื่อวันที่ 28 กรกฎาคม พ.ศ. 1179
# การขอประชามติโดยบังคับ
การขอประชามติโดยบังคับ หรือ การลงประชามติโดยบังคับ
หรือ การลงประชามติแก้ไขรัฐธรรมนูญ หรือ การลงประชามติแก้ไขกฎบัตร
(, , ,)
เป็นกลไกทางประชาธิปไตยโดยตรงในประเทศสวิตเซอร์แลนด์
ที่บังคับให้มีการลงประชามติในเรื่องที่รัฐบาลระดับสหพันธรัฐ ระดับรัฐ หรือระดับเทศบาล ไม่ว่าจะเป็นฝ่ายนิติบัญญัติหรือฝ่ายบริหาร ต้องการตัดสิน
เช่นการเปลี่ยนรัฐธรรมนูญ การเข้าร่วมเป็นภาคีกับหน่วยการปกครองอื่น ๆ ไม่ว่าจะในระดับสหพันธรัฐหรือรัฐ
การตัดสินใจเรื่องงบประมาณของฝ่ายนิติบัญญัติหรือฝ่ายบริหารของรัฐบาลระดับรัฐหรือระดับเทศบาล

การเปลี่ยนรัฐธรรมมนูญของสหพันธรัฐจำต้องได้เสียงข้างมากจากทั้งประชาชนและจากรัฐ (double majority)
# การขอประชามติโดยเลือก
การขอประชามติโดยเลือก หรือ การลงประชามติโดยเลือก
(, , , ,)
เป็นกลไกทางประชาธิปไตยโดยตรงในประเทศสวิตเซอร์แลนด์
ที่ให้ประชาชนสามารถค้านกฎหมายที่ผ่านโดยรัฐสภาของสหพันธรัฐ (Federal Assembly) หรือกฤษฎีกาของทั้งฝ่ายนิติบัญญัติและฝ่ายบริหารในระดับรัฐหรือเทศบาล

ในระดับสหพันธรัฐ จะมีการจัดให้ลงคะแนนเสียงสำหรับกฎหมายทุกฉบับ ที่ได้รวบรวมลายเซ็น 50,000 รายของผู้คัดค้านโดยทำภายใน 100 วันหลังจากประกาศโดยรัฐสภา
นี่ต่างจากการขอประชามติโดยบังคับเพราะต้องรวบรวมลายเซ็น
อนึ่ง การขอประชามติสำหรับกฎหมายระดับสหพันธรัฐก็ยังสามารถเสนอทำได้โดยรัฐอย่างน้อย 8 รัฐ (cantonal referendum) ซึ่งต่างจากการขอประชามติโดยเลือกและการขอประชามติโดยบังคับในระดับรัฐเอง

 ประวัติ 
หลังจากความกดดันจากกระบวนการรากหญ้า จึงมีการบัญญัติการขอประชามติโดยเลือกตั้งแต่ปี พ.ศ. 2417 Horizons, magazine of the Swiss National Science Foundation and the Swiss Academies of Arts and Sciences, no. 99, 2013, p. 45.
# หลี่จิ้ง (ขุนศึก)
หลี่จิ้ง (571-2 กรกฎาคม 649) ชื่อรอง เหยาชื่อ (藥師)The Old Book of Tang indicated that Yaoshi was Li Jing's original name, while the New Book of Tang indicated that it was his courtesy name. Compare Old Book of Tang, vol. 67, with New Book of Tang, vol. 93, both cited below.รู้จักกันภายหลังในฐานะ เว่ย์จิงอู่กง (衛景武公) ขุนพลในช่วงต้นของ ราชวงศ์ถัง และมีชื่อเสียงอย่างมากระหว่างรัชสมัยของ จักรพรรดิถังไท่จง ใน ค.ศ. 630 หลี่จิ้งนำทหารม้า 3,000 นายบุกโจมตี รัฐข่านเติร์กตะวันออก ที่นำโดย เสียลี่เค่อหาน (頡利可汗) แบบไม่ทันตั้งตัว ในที่สุดกองทัพของจักรวรรดิต้าถังสามารถพิชิตรัฐข่านเติร์กตะวันออกและสามารถลดฐานะพวกเขาลงมาเป็นเมืองขึ้นของจักรวรรดิต้าถัง หลี่จิ้งและ หลี่ฉือจี้ กลายเป็นขุนพลที่มีบทบาทมากที่สุดในช่วงต้นราชวงศ์ถัง

 ระหว่างราชวงศ์สุย 
หลี่จิ้งเกิดเมื่อ ค.ศ. 571 ระหว่างยุค ราชวงศ์โจวเหนือ ตระกูลของเขามาจากเขต ฉางอัน ปู่ของเขา หลี่ฉงอี๋ (李崇義) รับราชการเป็นผู้ว่าราชการจังหวัดระหว่างยุค ราชวงศ์เว่ยเหนือ บิดาของเขา หลี่กวัน (李詮) รับราชการเป็นผู้ว่าการมณฑลระหว่างยุค ราชวงศ์สุย ในวัยเยาว์ หลี่จิ้ง มีรูปงามและมีความทะเยอทะยาน และมีความสามารถทั้งด้านบุ๋นและบู๊ โดยลุงหรือน้าของเขาซึ่งเป็นขุนพลผู้ยิ่งใหญ่ของราชวงศ์สุย ฮั่นฉินหู (韓擒虎) ได้กล่าวถึงเขาไว้ว่า เขาเป็นคนเดียวที่สามารถพูดถึงกลยุทธ์ของ ซุนวู (孫子) และ อู่ฉี (吳起) ได้

ในช่วงต้นของการรับราชการ หลี่จิ้งรับราชการเป็นขุนนางในอำเภอเล็ก ๆ อย่างอำเภอฉางอัน หนึ่งในสองอำเภอของราชธานีของราชวงศ์สุย ฉางอัน ต่อมาเขารับราชการเป็นขุนนางเล็ก ๆ ในราชสำนัก สร้างความประทับใจให้กับทั้งอัครมหาเสนาบดี หยางซู่ (楊素) และเสนาบดีคนสำคัญ หนิวหง (牛弘)
# วอลเลย์บอลชายชิงแชมป์นอร์เซกา 2017
วอลเลย์บอลชายชิงแชมป์นอร์เซกา 2017  เป็นครั้งที่ 25 ของการแข่งขัน และมีกำหนดแข่งขันระหว่างวันที่ 26 กันยายน – 1 ตุลาคม ค.ศ. 2017 ใน โคโลราโดสปริงส์ สหรัฐ โดย 5 อันดับแรกจะผ่านการคัดเลือกเข้าแข่งขันชิงแชมป์โลก 2018

 การคัดเลือก 
ทีมอันดับ 1–6 จากการจัดอันดับสมาพันธ์วอลเลย์บอลนอร์เซกาจะผ่านการคัดเลือกโดยตรง และอีก 6 ทีมที่เหลือจะผ่านการคัดเลือกของการคัดเลือกแต่ละภูมิภาค

การคัดเลือกโดยตรงการคัดเลือกภูมิภาคอันดับนอร์เซกาคาโซวา *อีซีวีเอกลุ่ม D **กลุ่ม Eอาเฟกาบอล

 * คิวบาต้องถอนทีมออกจากการแข่งขันเนื่องจากการปิดสถานเอกอัครราชทูตสหรัฐในฮาวานา, ประเทศคิวบา หลังจากได้รับความเสียหายอย่างหนักในช่วงพายุเฮอร์ริเคนเออร์มา
 ** ปวยร์โตรีโกได้รับความเดือดร้อนจากพายุเฮอร์ริเคนเออร์มา และทีมชาติปวยร์โตรีโกไม่สามารถเข้ารวมในการแข่งขันชิงแชมป์นอร์เซกาได้

 การแบ่งกลุ่ม 
กลุ่ม Aกลุ่ม Bกลุ่ม C (เจ้าภาพ)  

สนามแข่งขัน
 OTC Sports Center I, โคโลราโดสปริงส์, สหรัฐ – กลุ่ม A, B, รอบรองชนะเลิศอันดับ 5–8 และ รอบ 6 ทีมสุดท้าย
 OTC Sports Center II, โคโลราโดสปริงส์, สหรัฐ – กลุ่ม C และ รอบจัดอันดับ 5–10

การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
 จำนวนแมทช์ที่ชนะ
 คะแนน
 อัตราส่วนเซตที่ชนะต่อแพ้
 อัตราส่วนคะแนนที่ทำได้ในแมชท์ต่อคะแนนที่เสีย
 ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน
แมทช์ที่แข่งขัน 3–0:  ทีมที่ชนะจะได้ 5 คะแนน ทีมที่แพ้ได้ 0 คะแนน
แมทช์ที่แช่งขัน 3–1: ทีมที่ชนะจะได้ 4 คะแนน ทีมที่แพ้ได้ 1 คะแนน
แมทช์ที่แช่งขัน 3–2: ทีมที่ชนะจะได้ 3 คะแนน ทีมที่แพ้ได้ 2 คะแนน

 รอบแบ่งกลุ่ม 
 กลุ่ม A 

|}

|}

 กลุ่ม B 

|}

|}

 กลุ่ม C 

|}

|}

 รอบสุดท้าย 
รอบจัดอันดับ 5–10 

 รอบก่อนรองชนะเลิศอันดับ 5–10 

|}

 รอบรองชนะเลิศอันดับ 5–8 

|}

 รอบชิงอันดับที่ 9

|}

รอบชิงอันดับที่ 7

|}

รอบชิงอันดับที่ 5

|}

 รอบ 6 ทีมสุดท้าย 

รอบก่อนรองชนะเลิศ

|}

รอบรองชนะเลิศ

|}

รอบชิงอันดับที่ 3

|}

รอบชิงชนะเลิศ

|}

 อันดับการแข่งขัน 

{| class="wikitable" style="text-align:center;"
|-
!width=40|อันดับ
!width=180|ทีม
|- bgcolor=#ccffcc
|
|style="text-align:left;"|
|- bgcolor=#ccffcc
|
|style="text-align:left;"|
|- bgcolor=#ccffcc
|
|style="text-align:left;"|
|- bgcolor=#dfefff
|4
|style="text-align:left;"|
|- bgcolor=#dfefff
|5
|style="text-align:left;"|
|-
|6
|style="text-align:left;"|
|-
|7
|style="text-align:left;"|
|-
|8
|style="text-align:left;"|
|-
|9
|style="text-align:left;"|
|-
|10
|style="text-align:left;"|
|}
 ผ่านการคัดเลือกเข้าแข่งขันชิงแชมป์โลก 2018 ผ่านการคัดเลือกเข้าแข่งขันชิงแชมป์โลก 2018 รอบคัดเลือกโซนอเมริกาเหนือ รอบสุดท้าย
# ความสำเร็จในการสืบพันธุ์
ความสำเร็จในการสืบพันธุ์  คือการสืบทอดยีนไปยังสิ่งมีชีวิตรุ่นต่อไป โดยที่รุ่นต่อไปก็สามารถสืบทอดยีนเหล่านั้นต่อไปได้ด้วย
นี่ไม่ใช่เพียงแค่จำนวนของลูกที่สิ่งมีชีวิตนั้นมี 
แต่รวมโอกาสความสำเร็จในการสืบพันธุ์ที่ลูกของสิ่งมีชีวิตนั้นมีด้วย ทำให้การเลือกคู่ (ซึ่งเป็นส่วนของการสืบพันธุ์แบบอาศัยเพศ) เป็นปัจจัยสำคัญ
เป็นแนวคิดที่ทำความเหมาะสมให้เป็นกุญแจหลักอย่างหนึ่งในทฤษฎีการคัดเลือกโดยธรรมชาติและวิวัฒนาการ

 เชิงอรรถและอ้างอิง
# กมุนเดิน
กมุนเดิน  เป็นเมืองในรัฐโอแบร์เอิสเตอร์ไรช์ ประเทศออสเตรีย ตั้งอยู่ห่างจากเมืองซัลทซ์บวร์คไปทางทิศตะวันออกราว 75 กิโลเมตร เมืองกมุนเดินเป็นเมืองที่อยู่ติดกับทะเลสาบทราอุนบริเวณช่องเขาซึ่งอยู่สูงจากระดับน้ำทะเล 425 เมตร จึงมีทัศนียภาพที่งดงามและเป็นแหล่งพักผ่อนยอดนิยมในฤดูร้อน เมืองกมุนเดินยังเป็นศูนย์กลางของอุตสาหกรรมเกลือที่สำคัญในพื้นที่ซัลซ์คัมมาร์กุท
# การอุบัติ
ในสาขาปรัชญา ทฤษฎีระบบ วิทยาศาสตร์ และศิลปะ การอุบัติ
หรือ คุณสมบัติอุบัติ

เป็นกระบวนการที่สิ่งที่ใหญ่และซับซ้อนกว่า เกิดขึ้นอาศัยปฏิสัมพันธ์ระหว่างสิ่งที่เล็กและง่ายกว่า 
โดยสิ่งที่ใหญ่กว่าจะมีคุณสมบัติซึ่งสิ่งที่เล็กกว่าไม่มี
การอุบัติเป็นหลักของทฤษฏีต่าง ๆ เกี่ยวกับระดับบูรณาการ (integrative level) และระบบซับซ้อน
ยกตัวอย่างเช่น ปรากฏการณ์ของ "สิ่งมีชีวิต" ที่ศึกษาในสาขาชีววิทยา เป็นคุณสมบัติอุบัติของกระบวนการทางเคมีและทางจิตวิทยา 
เช่นเดียวกัน เศรษฐกิจและกฎหมายเป็นปรากฏการณ์ที่อุบัติจากปรากฏการณ์ทางจิตวิทยา

ในปรัชญา การอุบัติมักใช้คำภาษาอังกฤษว่า "emergentism"
และการอธิบายเรื่องนี้ทั้งหมด มักจะกล่าวถึงการลดทอนไม่ได้ทางญาณวิทยา (epistemic) หรือภววิทยา (ontological) ขององค์ต่าง ๆ ในระดับล่าง
# อิเล็กโทรด
อิเล็กโทรด หรือ ขั้วเชื่อม หรือ ลวดเชื่อม หรือ ขั้วไฟฟ้า

เป็นตัวนำไฟฟ้าเพื่อใช้แนบกับส่วนที่ไม่ใช่โลหะของวงจรไฟฟ้า
(เช่น สารกึ่งตัวนำ อิเล็กโทรไลต์ สุญญากาศ หรืออากาศ)
อิเล็กโทรดเป็นคำที่บัญญัติขึ้นโดยนักวิทยาศาสตร์ชาวอังกฤษ วิลเลียม ฮิวเอ็ลล์ ตามคำของไมเคิล ฟาราเดย์ ซึ่งมาจากคำภาษากรีกว่า elektron ซึ่งจริง ๆ แปลว่า อำพัน แต่นำมาอนุพัทธ์ใช้หมายถึงไฟฟ้า บวกกับคำว่า hodos ซึ่งแปลว่าทาง In this article Faraday coins the words electrode, anode, cathode, anion, cation, electrolyte, and electrolyze.

 เชิงอรรถและอ้างอิง
# แม่น้ำเทราน์
เทราน์  เป็นแม่น้ำในรัฐอัปเปอร์ออสเตรียของประเทศออสเตรีย มีต้นน้ำไหลมาจากทิวเขาโทเทิสในรัฐสตีเรีย ไหลผ่านทะเลสาบสองแห่งอันได้แก่ทะเลสาบฮัลชตัทและทะเลสาบเทราน์ในแหล่งมรดกโลกซัลทซ์คัมเมอร์กูท ก่อนไปบรรจบกับแม่น้ำดานูบบริเวณเมืองลินซ์ ก่อนปลายคริสต์ศตวรรษที่ 19 แม่น้ำสายนี้เป็นเส้นทางคมนาคมเพียงเส้นทางเดียวที่จะไปถึงหมู่บ้านฮัลชตัท

เทราน์
# ซัลทซ์คัมเมอร์กูท
ซัลทซ์คัมเมอร์กูท  เป็นเขตท่องเที่ยวเชิงธรรมชาติในประเทศออสเตรีย กินพื้นที่ตั้งแต่ทางตะวันออกของนครซัลทซ์บวร์คขนานไปกับแหลมอัลไพน์และกลุ่มภูเขาเขาหินปูนด้านเหนือของเทือกเขาแอลป์ไปจรดที่ทิวเขาดัคชไตน์ ซัลทซ์คัมเมอร์กูทตั้งอยู่ในอาณาเขตของรัฐโอแบร์เอิสเตอร์ไรช์, รัฐซัลทซ์บวร์ค และรัฐสตีเรีย แม่น้ำสายหลักในพื้นที่นี้คือแม่น้ำเทราน์ซึ่งเป็นแม่น้ำสาขาย่อยของแม่น้ำดานูบ ซัลทซ์คัมเมอร์กูทได้รับการขึ้นทะเบียนเป็นแหล่งมรดกโลกโดยยูเนสโกเมื่อ ค.ศ. 1997 ทั้งนี้ใน ค.ศ. 2002 เทศบาลทั้ง 54 แห่งในซัลทซ์คัมเมอร์กูทได้ร่วมกันจัดตั้งบริษัท Salzkammergut Tourismus-Marketing GmbHSalzkammergut Tourismus-Marketing GmbH. firmenabc.at ขึ้นเพื่อดูแลงานด้านการตลาดและการประชาสัมพันธ์

ชื่อ ซัลทซ์คัมเมอร์กูท มีความหมายว่า "ทรัพย์แห่งสภาเกลือ" สื่อถึงสภาเกลือในสมัยจักรวรรดิโรมันอันศักดิ์สิทธิ์ซึ่งรับผิดชอบกิจการเหมืองเกลือของราชวงศ์ฮาพส์บวร์ค จากการพื้นที่แห่งนี้เคยเป็นพื้นที่ที่อุดมไปด้วยเหมืองเกลือจำนวนมาก
# เจ้าหญิงเกาหยาง
องค์หญิงเกาหยาง (, 1170 – 6 มีนาคม 1196) เจ้าหญิงแห่ง ราชวงศ์ถัง โดยพระองค์เป็นพระราชธิดาองค์ที่ 17 ใน จักรพรรดิถังไท่จง ซึ่งองค์หญิงพระองค์นี้เป็นที่โปรดปรานของพระราชบิดา

ต่อมาพระองค์ได้ก่อกบฏต่อ จักรพรรดิถังเกาจง ผู้เป็นพระเชษฐาแต่ก็พ่ายแพ้และถูกประทานยาพิษจนสิ้นพระชนม์เมื่อวันที่ 6 มีนาคม พ.ศ. 1192
# หลี่ไท่
ผูกงหวัง  พระนามเดิม หลี่ไท่ (, 1163 – 20 มกราคม 1196) เป็นเจ้าชายในราชวงศ์ถัง เป็นพระราชโอรสองค์ที่ 4 ในจักรพรรดิถังไท่จง ที่ประสูติแต่จักรพรรดินีจางซุน 

หลี่ไท่ประสูติเมื่อ พ.ศ. 1161 ตรงกับรัชสมัยจักรพรรดิถังเกาจู่ ผู้เป็นพระอัยกา (ปู่) ต่อมาใน พ.ศ. 1164 พระองค์ได้รับการสถาปนาเป็น เว่ยอ๋อง และได้ถูกยกให้เป็นพระโอรสบุญธรรมในสายราชสกุลของเจ้าชายหลี่เสฺวียนป้า ผู้เป็นพระปิตุลา (อา) ที่สิ้นพระชนม์โดยไร้ผู้สืบราชสกุล

ใน พ.ศ. 1186 ภายหลังจากที่พระเชษฐาคือเจ้าชายรัชทายาทหลี่เฉิงเฉียนถูกปลดและเนรเทศไปเนื่องจากถูกเปิดโปงว่ามีแผนก่อกบฏ เจ้าชายหลี่ไท่ก็คาดหวังว่าพระองค์จะได้เป็นรัชทายาทตามที่จักรพรรดิไท่จงได้สัญญาเอาไว้ แต่จางซุนอู่จี้ ผู้เป็นพระมาตุลา (ลุง) กลับเสนอพระนามของเจ้าชายหลี่จื้อ พระอนุชาร่วมพระราชมารดาเดียวกับเจ้าชายหลี่ไท่ขึ้นเป็นรัชทายาทแทนเนื่องจากเจ้าชายหลี่ไท่มีพระอุปนิสัยโหดเหี้ยมไม่เหมาะที่จะปกครองแผ่นดินทำให้เจ้าชายหลี่ไท่มิพอพระทัยก็ได้ก่อกบฏขึ้นแต่ไม่สำเร็จทำให้พระองค์ถูกปลดและสิ้นพระชนม์ระหว่างถูกเนรเทศเมื่อวันที่ 20 มกราคม พ.ศ. 1196
# ไรชส์ทาค (นาซีเยอรมนี)
ไรชส์ทาค  ในสมัยไรช์ที่สามมีชื่ออย่างเป็นทางการคือ ไรชส์ทาคเยอรมันใหญ่  เป็นฝ่ายนิติบัญญัติเยอรมันซึ่งเริ่มขึ้นตั้งแต่ที่ได้ตรากฤษฎีกาเพลิงไหม้ไรชส์ทาคขึ้นใน ค.ศ. 1933 จนถึงสิ้นสุดสงครามโลกครั้งที่สองในยุโรป ค.ศ. 1945 อย่างไรก็ตาม แม้จะขึ้นชื่อว่าเป็นฝ่ายนิติบัญญัติของประเทศ แต่ไรชส์ทาคในยุคนาซีเป็นเพียงตรายางของผู้นำเผด็จการอดอล์ฟ ฮิตเลอร์ ตลอดระยะเวลา 12 ปีมีการประชุมเพียง 20 ครั้งโดยครั้งสุดท้ายมีการประชุมเมื่อ 26 เมษายน ค.ศ. 1942 ไรชส์ทาคในยุคนาซีมีประธานสภาเพียงคนเดียวคือ แฮร์มัน เกอริง

เนื่องจากอาคารไรชส์ทาคถูกวางเพลิงไปในปีค.ศ. 1933 จึงทำให้ไรชส์ทาคในยุคนาซีต้องจัดการประชุมขึ้นที่โรงอุปรากรคร็อลที่อยู่ตรงข้ามแทน อย่างไรก็ตาม โรงอุปรากรแห่งนี้ก็ถูกทำลายโดยกองทัพแดงระหว่างยุทธการที่เบอร์ลินใน ค.ศ. 1945
 อ้างอิง 
 Statistisches Reichsamt. Statistisches Jahrbuch für das Deutsche Reich Band 1941/1942. Berlin, Germany: 1943. Pp. 659.
 Moonis Raza. Geographical Dictionary Of The World In The Early 20th Century With Pronouncing Gazetteer (in 2 Vos.). New Delhi, India: Concept Publishing Company, 1990. Pp. 712.
# แก๊งระเบิด เนิร์ดกู้โลก
แก๊งระเบิด เนิร์ดกู้โลก  เป็นละครโทรทัศน์อเมริกาที่สร้างในปี ค.ศ. 2014 นำแสดงโดย  เอ็ดเยส กาเบล, แคทเธอลีน แม๊คพี, โรเบิร์ต แพธทริค ออกอากาศทางช่อง FoxThai ทุกวันอังคาร18.20 น.เริ่มออกอากาศภาคล่าสุด(4) วันที่ 10 ตุลาคม2560

เนื้อเรื่องย่อ
ซีซั่น 1
เรื่องราวของเหล่าอัจฉริยะจากทั่วทุกมุมโลกที่มารวมกลุ่มกันตั้งองค์กรเครือข่ายข้ามชาติเพื่อรับมือกับภัยคุกคามสมัยใหม่ ดัดแปลงจากเรื่องจริงของ วัลเทอร์ โอ ไบรเอ็น เด็กหนุ่มอัจฉริยะด้านคอมพิวเตอร์ ไอคิว 197 ที่ถูกเกณฑ์จากกระทรวงความมั่นคงแห่งมาตุภูมิให้ไปช่วยแก้ไขปัญหาที่ซับซ้อนของโลก โดยมีเครือข่ายเด็กอัจฉริยะอีกหลายคน อาทิ แฮปปี้ ควิน วิศวกรรมเครื่องกล  คอยให้ความช่วยเหลือ และเพื่อเป็นด่านสุดท้ายในการปกป้องโลกจากภัยคุกคามในยุคสมัยใหม่ รวมถึง เพจ ไดนีน สาวเสิร์ฟธรรมดา ๆ แต่มีลูกชายที่อาจเป็นถึงว่าที่อัจฉริยะคนต่อไป เธอดูเหมือนจะแอบชอบไบรเอ็น แต่ปัญหาก็คือ เขากลับมองว่า ความรักและความรู้สึก ไม่ใช่เรื่องที่จริงแท้แน่นอน ดังสูตรคณิตศาสตร์เนื้อเรื่อง แก๊งระเบิด เนิร์ดกู้โลก ซีซั่น 1  ที่ เว็บไซต์ช่องโมโน 29

ซีซั่น 2
เรื่องราวของอัจฉริยะหนุ่มสาวทั้ง 5 คน ที่ทำงานให้กับเครือข่ายข้ามชาติเพื่อรับมือกับภัยยุคใหม่ เรื่องราวที่ดัดแปลงจากเรื่องจริงของ วัลเทอร์ โอ ไบรเอ็น อัจฉริยะที่ถูกเกณฑ์จากกระทรวงความมั่นคงแห่งมาตุภูมิตั้งแต่วัยหนุ่ม เพื่อให้ไปช่วยแก้ไขปัญหาที่ซับซ้อนของโลก โดยมีเครือข่ายเป็นเพียงเด็กวัยรุ่น แต่จุดที่แตกต่างคือพวกเขาเป็นอัจฉริยะที่หาตัวจับได้ยาก ภายใต้ชื่อกลุ่มว่า สกอร์เปียน อันประกอบด้วย โทบี้ นักวิเคราะห์พฤติกรรมและ ซิลเวสเตอร์ นักคำนวณตุ้ยนุ้ยที่มักจะมีปัญหาในการสื่อสารและการใช้สมาธิแบบแปลกๆ
แฮปปี้ ควิน สาวเอเชียที่เก่งด้านวิศวกรรมและ เพจ ไดนีน เด็กเสิร์ฟในร้านอาหารเนื้อเรื่อง แก๊งระเบิด เนิร์ดกู้โลก ซีซั่น 2  ที่เว็บไซต์ช่องโมโน 29

นักแสดงนำ
เอลิส กาเบล รับบท วอลเทอร์ โอไบรอัน
แคทเธอรีน แม็คฟี รับบท เพจ เดนีน
 เอ็ดดี้ เคย์ โทมัส รับบท ดร.โทไบอัส(โทบี้) เมริเวเทอร์ เคอร์ติส
 เจย์เดน หว่อง รับบท แฮบปี้ ควินท์
 อารี สตีตัม รับบท ซิลเวสเตอร์ ดอดด์
 โรเบิร์ต แพทธริค รับบท เจ้าหน้าที่เคป แกลโล่
 ริลลี่ บี. สมิธ รับบท ราล์ฟ เดนีน
 รีโก ไอเลสเวิร์ท รับบท อัลลี่ โจนส์
# เกออร์ค ฟ็อน คึชเลอร์
เกออร์ค ฟ็อน คึชเลอร์  เป็นจอมพลแห่งกองทัพบกเยอรมันของนาซีเยอรมนีในช่วงสงครามโลกครั้งที่สอง ผู้ได้รับเหรียญอิสริยาภรณ์กางเขนเหล็กกางเขนอัศวินประดับด้วยใบโอ๊ก

ภายหลังสงครามสิ้นสุดลง เขาได้ต่อสู้คดีในการพิจารณาคดีกองบัญชาการใหญ่ (High Command Trial) ซึ่งเป็นส่วนหนึ่งของการพิจารณาเนือร์นแบร์คครั้งหลัง  เมื่อวันที่ 27 ตุลาคม ค.ศ. 1948 เขาได้ถูกตัดสินโทษให้จำคุก 20 ปี สำหรับการก่ออาชญากรรมสงครามและต่อมนุษยชาติในสหภาพโซเวียต ต่อมาเขาได้รับการปล่อยตัวในปี ค.ศ. 1953
# รอเบิร์ต ไมลส์
โรแบร์โต กอนซินา  เป็นที่รู้จักกันดีในชื่อ รอเบิร์ต ไมลส์   เป็นดีเจและโปรดิวเซอร์ชาวสวิส-อิตาลีIMO Records  , ''IMO Records' Retrieved on 29 March 2011. เขาเป็นที่รู้จักในเพลง "ชิลเดรน" (Children)

ไมลส์เสียชีวิต ด้วยวัย 47 ปี ในเกาะอีบีซา ประเทศสเปน หลังจากต่อสู้กับโรคมะเร็งระยะที่ 4 นานถึง 9 เดือนRobert Miles: DJ known for 1990s hit Children dies aged 47 - BBC News
อ้างอิง
# หลี่จง
องค์ชายหลี่จง (, 1186 – 6 มกราคม 1208) พระนามรองว่า เจิ้งเปิ่น  (正本) มีพระอิสริยยศเป็น เจ้าชายแห่งหยัน (燕王) รัชทายาทแห่ง ราชวงศ์ถัง โดยพระองค์เป็นพระราชโอรสองค์ใหญ่ใน จักรพรรดิถังเกาจง (หลี่จื้อ) ได้รับการสถาปนาเป็นรัชทายาทเมื่อ พ.ศ. 1195 

ในปีเดียวกัน จักรพรรดินีอู่ ได้มีพระประสูติกาลพระราชโอรสพระองค์แรกคือองค์ชาย หลี่หง จากนั้นอีก 4 ปีคือ พ.ศ. 1199 องค์ชายรัชทายาทหลี่จงถูกปลดจากตำแหน่งรัชทายาทลงเป็นสามัญชนพร้อมกับถูกกักบริเวณโดยองค์ชายหลี่หงได้รับการสถาปนาเป็นรัชทายาทแทน

ต่อมาเมื่อ ช่างกฺวัน อี๋ ผู้เป็นอัครมหาเสนาบดีในขณะนั้นได้กราบทูลให้จักรพรรดิเกาจงปลดจักรพรรดินีอู่ออกจากตำแหน่งแต่ไม่สำเร็จเมื่อ พ.ศ. 1207 จักรพรรดินีอู่จึงป้ายสีช่างกฺวัน อี๋และอดีตองค์ชายรัชทายาทหลี่จงว่าคิดคดกันเป็นกบฏทำให้จักรพรรดิเกาจงตัดสินพระทัยประทานยาพิษแก่อดีตองค์ชายรัชทายาทหลี่จงจนสิ้นพระชนม์เมื่อวันที่ 6 มกราคม พ.ศ. 1208 

จากนั้นในการปกครองสมัยที่ 2 ของ จักรพรรดิถังจงจง ผู้เป็นพระอนุชาต่างพระมารดาได้สถาปนาพระเชษฐาต่างพระมารดาพระองค์นี้เป็นองค์ชายดังเดิม